Vízhólyag

A vízhólyag keletkezése
A vízhólyag az adott bőrterület egyidejű nyomása és súrlódása miatt alakul ki akkor, ha ez a súrlódás elválasztja a bőr felső rétegét az alatta fekvőtől. Feltétele, hogy az erőbehatás ne szakítsa le széleinél az érintett bőrréteget, hiszen akkor nem alakulhatna ki hólyag. Az egymástól elvált két réteg közti területet nyirok, azaz szövetközti folyadék tölti ki. Ha a dörzsölődés során véredény is sérül, vérhólyag keletkezik, ami lényegét tekintve ugyanaz a kategória, csak ijesztőbben fest.

A vízhólyag kezelése
A fájdalmatlan, kis vízhólyagokkal nem kell semmit sem csinálni, egy idő után felszívódnak maguktól (kivéve, ha újra futni vagy túrázni megyünk). A nagyobb fájdalmasabb hólyagok egy steril tűvel kiszúrhatók, hogy a felgyülemlett folyadék távozhasson. A vízhólyag felszúrásakor préseljük ki az össze folyadékot belőle. Ezután ragasszuk le ami megakadályozza az újbóli kialakulást és védelmet nyújt.

Van, aki azt javasolja hogy a vízhólyag felszúrása után vékony cérnaszálat fűzzünk be az elvált bőrfelület alá, ami így megakadályozza a vízhólyag újbóli feltöltődését.

A vízhólyag megelőzése
A megfelelő zokni és cipő választásával megelőzhető a vízhólyagok keletkezése. Esős időben legyen nálunk száraz tartalék zokni. Kialakult kezelt vízhólyagokat, érzékeny területet ragasszuk le a védelem miatt. A saroknál kialakult vízhólyag a túl nagy cipőméret vagy a lazán bekötött cipőfűző okozhatja: a cipő sarka az elmozdulás következtében folyamatosan dörzsöli a felső bőrrétegeket.

"Vízhólyagveszélyes" területeket bekenhetjük síkosító hatású krémmel, vazelinnel.

Forrás: Futás.net

Lásd még

 * Futócipő választása

Linkek

 * Futás.net: Vízhólyag keletkezése
 * Edzésonline: Scott Jurek tanácsai vízhólyagok ellen
 * Powerhiker: A vízhólyagok kezelése és megelőzése